EkBass/fiwiki-20250220-pages-articles huggingface dataset:
Juri H’melnytskyi

Juri H’melnytskyi (, ; 1641 – 1685 Kamjanets-Podilskyi) oli Ukrainan Kasakkahetmanaatin hetmani vuosina 1657 ja 1659–1663 sekä Dneprin länsipuolisen Ukrainan hetmani vuosina 1677–1681 ja 1685.Arkadi Žukovsky: Khmelnytsky, Yurii Encyclopedia of Ukraine (1989), Internet Encyclopedia of Ukraine, Canadian Institute of Ukrainian Studies, Albertan yliopisto. Viitattu 30.1.2018. Juri H’melnytskyi oli kasakkahetmanaatin perustajan Bohdan H’melnytskyin nuorempi poika, joka määrättiin isänsä vallan perijäksi vanhemman veljensä kuoltua. Isänsä kuoltua vuoden 1657 elokuussa 16-vuotiaasta Jurista tuli hetkellisesti hetmani, mutta kasakoiden yleiskokous päätti jo muutaman viikon kuluttua luovuttaa vallan hänen holhoojakseen määrätylle Ivan Vyhovskyille. Kun Puola-Liettuan kanssa liittoutunut Vyhovskyi kaksi vuotta myöhemmin syrjäytettiin, venäläismieliset kasakat valitsivat H’melnytskyin uudelleen hetmaniksi syyskuussa 1659.Johannes Remy: Ukrainan historia, s. 32–33. Gaudeamus, Helsinki 2015. Vyhovskyin epäluotettavuuteen pettynyt Venäjä painosti H’melnytskyin hyväksymään sopimuksen, jossa viisi vuotta aiemmin Perejaslavin sopimuksessa tunnustettua hetmanaatin autonomiaa rajoitettiin ja Venäjälle annettiin oikeus nimittää Ukrainaan venäläisiä maaherroja ja perustaa sinne varuskuntia. Tätä on pidetty Ukrainan autonomian rapautumisen alkuhetkenä ja se johti kasakoiden tyytymättömyyteen. Välittömästi Venäjälle tappiollisen Cudnówin taistelun jälkeen H’melnytskyi päätti vaihtaa puolta sodassa ja solmi lokakuussa 1660 liiton Puolan kanssa Cudnówin sopimuksella. Venäläismieliset kasakat kapinoivat jälleen ja koko Dneprin länsipuolinen Ukraina päätyi kasakkapäällikkö Jakym Somkon valtaan. H’melnytskyi luopui kokonaan vallasta vuoden 1663 alussa. Vallasta luovuttuaan H’melnytskyi ryhtyi ortodoksimunkiksi ja otti nimekseen Gedeon. Hän oli vuosina 1664–1667 puolalaisten vankina ja sen jälkeen munkkina Umanin luostarissa. Krimin tataarit sieppasivat hänet ja veivät vankina Konstantinopoliin, jossa hänet vapautettiin. Venäjän–Turkin sodan aikana hänestä tuli vuonna 1677 Osmanien valtakunnan tukema hetmani läntisessä Ukrainassa ja hän perusti pääkaupunkinsa Nemyriviin. Sortohallinto ja jatkuva sota teki hänestä hyvin epäsuositun ja vuonna 1681 turkkilaiset panivat hänet viralta. Hän julistautui vuonna 1685 vielä kerran omin päin hetmaniksi, mutta ehti tällä kertaa hallita vain puoli vuotta, kunnes turkkilaiset vangitsivat ja teloittivat hänet. ==Lähteet== ==Aiheesta muualla== Luokka:Hetmanit Luokka:Ukrainalaiset sotilaat Luokka:Kristityt munkit Luokka:Ukrainalaiset teloitetut Luokka:Vuonna 1641 syntyneet Luokka:Vuonna 1685 kuolleet
Ion Luca Caragiale

Ion Luca (I. L.) Caragiale (30. tammikuuta 1852 Haiminale, Valakia, Ottomaanien valtakunta – 9. kesäkuuta 1912 Berliini, Saksa) oli romanialainen kirjailija. Caragiale on romanialainen näytelmäkirjailija, runoilija ja prosaisti, ja hän kirjoitti myös poliittisia pamfletteja. Hänen vanhempansa olivat näyttelijöitä. Hän opiskeli mimiikkaa ja lausuntaa konservatoriossa Bukarestissa. Hän kiersi myöhemmin teatteriseurueen kanssa Romaniassa. Hän oli kuiskaajana ja myöhemmin vuoden verran johtajana Romanian kansallisteatterissa Bukarestissa. Hän kirjoitti suosittuja komedioita, kuten esimerkiksi O noapte furtunoasa (1878, Myrsky-yö) ja O scrisoare pierduta (1884, Kadonnut kirje). Vuonna 1904 hän muutti Berliiniin. ==Suomennettu tuotanto== * Kadotettu kirje: nelinäytöksinen huvinäytelmä, suom. Brita Polttila ja Arvo Turtiainen. noin 1950 ** Kadotettu kirje, Omakustanne, 1953 (epäselvää onko sama kuin edellinen) == Lähteet == == Aiheesta muualla == Luokka:Romanialaiset kirjailijat Luokka:Vuonna 1852 syntyneet Luokka:Vuonna 1912 kuolleet
Alberto Machado

Alberto Machado (s. 9. syyskuuta 1990) on puertoricolainen ylemmän höyhensarjan nyrkkeilijä ja oli WBA-liiton maailmanmestari painoluokassaan. == Amatööriura == Machado aloitti amatöörinyrkkeilyn vasenkätisenä ja on otellut kyseisessä asennossa uransa alusta lähtien.http://teameverlast.everlast.com/alberto-machado/ Machado edusti maataan vuoden 2008 nyrkkeilyn nuorten maailmanmestaruuskilpailuissa häviten puolivälierissä Timacoy Williamsille.http://amateur- boxing.strefa.pl/Championships/WorldJuniorChamps2008.html Machado osallistui myös vuoden 2012 olympiakarsintoihin mutta hävisi toisessa ottelussaan Alberto Meliánille. == Ammattiura == Machado aloitti ammattinyrkkeilyuransa vuonna 2012. Vuonna 2017 Machado pääsi ottelemaan Carlos Moralesia vastaan NABO- ja NABA-liittojen mestaruudesta. Machao käytti Moralesia ensimmäisessä erässä kanveesissa voittaen ottelun yksimielisesti.http://www.boxingscene.com/alberto-machado-drops-decisions- carlos-morales-results--119629 Vuonna 2017 Machao kohosi myös väliaikaiseksi ylemmän höyhensarjan WBA-liiton mestariksi voittamalla Jezreel Corralesin tyrmäten tämän kahdeksannessa erässä. Mestaruudesta tuli väliaikainen Machaon ollessa liian painava painoluokkaan.http://www.boxingscene.com/alberto- machado-gets-off-floor-knocks-jezreel-corrales-results--121672 Ottelussa Machao kävi kanveesissa viidennessä erässä. Seitsemännessä erässä Corrales yritti tyrmätä Machaon mutta Machao nyrkkeili puolustusvoittoisesti ja sitoi selviten erän. Kahdeksannessa erässä Machao löi voimakkaan iskun joka pudotti Corralesin kanveesiin. Corrales pääsi ylös mutta oli niin sekava että tuomari keskeytti ottelun. == Lähteet == == Aiheesta muualla == * boxrec.com Luokka:Puertoricolaiset nyrkkeilijät Luokka:Vuonna 1990 syntyneet Luokka:Elävät henkilöt
Alfred García

Alfred García Castillo (s. 14. maaliskuuta 1997 El Prat de Llobregat, Espanja), tunnetaan myös pelkällä nimellä Alfred García, on espanjalainen laulaja. Hän edusti Espanjaa vuoden 2018 Eurovision laulukilpailussa Lissabonissa yhdessä Amaia Romeron kanssa kappaleella "Tu canción". == Biografia == Seitsemänvuotiaana Alfred aloitti laulamisen ja vetopasuunan opiskelun. Hän osaa myös soittaa kitaraa, rumpuja ja koskettimia. Hän opiskeli musiikkia Unió Filharmònica del Prat -nimisessä koulussa. Viistoistavuotiaana Alfred julkaisi itse tuottamansa albumin nimeltä Beginning ja singlen nimeltä "She Looks So Beautiful". Vuoteen 2018 mennessä hän on julkaissut yhteensä kolme albumia ja on säveltänyt elokuvamusiikia. Vuonna 2016 Alfred kilpaili La Voz -kilpailun (Espanjan versio The Voice-kilpailusta) neljännellä tuotantokaudella. Hän esitti John Mayerin "Waiting on the World to Change" Ääni Ratkaisee -jaksossa, mutta yksikään tuomareista ei kääntynyt. Vuonna 2017 Alfred koe-esiintyi Operación Triunfo -kilpailun yhdeksännellä tuotantokaudella. 23 lokakuuta hänet valittiin kilpailun "Akademiaan". 29. tammikuuta 2018 kilpailun finaalin "Gala Eurovisión" aikana hän voitti kisan saaden eniten ääniä yleisöltä ja edusti näin ollen Espanjaa vuoden 2018 Euroviisuissa yhdessä Amaian kanssa kappaleella "Tu canción". == Lähteet == Luokka:Espanjalaiset laulajat Luokka:Espanjan euroviisuedustajat Luokka:Vuoden 2018 euroviisuedustajat Luokka:Vuonna 1997 syntyneet Luokka:Elävät henkilöt
Martín Perfecto de Cos

Martín Perfecto de Cos (1800–1854) oli meksikolainen kenraali ja generalissimus Antonio López de Santa Annan lanko.Edmondson, s. 199. Vuonna 1820 Cosista tuli Meksikon armeijan kadetti, vuotta myöhemmin hänet ylennettiin luutnantiksi ja 1830-luvulla hänestä tuli prikaatinkenraali. Syyskuussa 1835 Cos lähetettiin Meksikosta Texasin territorioon karkottamaan kaikki amerikkalaiset siirtolaiset, jotka olivat saapuneet alueelle vuoden 1830 jälkeen. Joulukuussa 1835 Cos ja hänen 1 200 sotilastaan kärsivät tappion Texasilaisille joukoille Texasin vallankumoukseen sisältyneessä Bexarin piirityksessä. Myöhemmin Cos oli mukana Alamon taistelussa ja osallistui 1840-luvulla myös Meksikon–Yhdysvaltain sotaan.Todish, s. 115. Cos kuoli Veracruzissa 1854.Todish, s. 115. == Lähteet == * * == Viitteet == Luokka:Meksikolaiset kenraalit Luokka:Texasin historia Luokka:Vuonna 1800 syntyneet Luokka:Vuonna 1854 kuolleet
Amaia Romero

Amaia Romero Arbizu (s. 3. tammikuuta 1999 Pamplona, Espanja), tunnetaan myös pelkällä nimellä Amaia Romero, on espanjalainen laulaja. Hän edusti Espanjaa vuoden 2018 Eurovision laulukilpailussa Lissabonissa yhdessä Alfred Garcían kanssa kappaleella "Tu canción". == Biografia == Vuonna 2010 Amaia kilpaili Telecincon lasten talent-kilpailussa nimeltä Cántame una canción Vuonna 2012 Amaia kilpaili Antena 3:n El Número Uno nimisen talent-kilpailun ensimmäisessä jaksossa. Vuonna 2017 Amaia koe-esiintyi Operación Triunfo -kilpailun yhdeksännellä tuotantokaudella. 23 lokakuuta hänet valittiin kilpailun "Akademiaan". 29. tammikuuta 2018 kilpailun finaalin "Gala Eurovisión" aikana hän voitti kisan saaden eniten ääniä yleisöltä ja edusti näin ollen Espanjaa vuoden 2018 Euroviisuissa yhdessä Alfredin kanssa kappaleella "Tu canción". == Lähteet == Luokka:Espanjalaiset laulajat Luokka:Espanjan euroviisuedustajat Luokka:Vuoden 2018 euroviisuedustajat Luokka:Vuonna 1999 syntyneet Luokka:Elävät henkilöt
Shiv Malik

Shiv Malik (s. 1981) on brittiläinen kirjailija, tiedottaja ja entinen tutkiva journalisti. == Ura == === Journalismi ja kirjoittaminen === Malik on kotimaassaan tunnettu The Guardian -sanomalehden entisenä tutkivana journalistina. Lehden nykyään lakkautetun tutkivan journalismin työryhmän jäsenenä, Malik raportoi muun muassa terrorismista ja työoikeudesta vuoteen 2016 asti. Hän on myös ollut mukana perustamassa The Intergenerational Foundation -ajatushautamon ja hyväntekeväisyysjärjestön, ja on organisaation istuvan hallituksen jäsen. Kyseinen ajatushautamo pyrkii vähentämään sukupolvien välistä sosioekonomisia konflikteja. Uransa alkuvaiheissa, Malik työskenteli toimittajana muun muuassa Prospect Magazinille, The Sunday Timesille ja The Independent On Sunday -lehdille. Hän on myös esiintynyt muissa massamedioissa, mukaan lukien BBCn Newsnight-ohjelmaa, RT ja Channel 4, keskustelemassa aiheista kuten islamilainen terrorismi ja sosiaalinen media. Vuonna 2008, Malik oli osana oikeudenkäyntiä, koska hän ei suostunut luovuttamaan lähteitään poliisille. Vuonna 2010 julkaistiin Malikin yhdessä journalisti Ed Howkerin kanssa kirjoitettua, paljon julkisuutta saanutta kirjaa, "Jilted Generation: How Britain Has Bankrupted Its Youth", jonka aiheena on sukupolvien väliset sosioekonomiset konfliktit. Kirja uudelleenjulkaistiin uudella johdannolla vuonna 2013. Kirjoittajien mukaan Y-sukupolveen kuuluvat britit (kirjan mukaan 1979 jälkeen syntyneet) kärsivät vähentyneestä sosiaalisesta liikkuvuudesta, pienentyneistä mahdollisuuksista asunnonomistajuuteen. Lisäksi sukupolvea rasittavat yliopistojen lukukausimaksujen kaltaiset reformit. "Jilted Generation" ja teoksen aihepiiri on tuonut Malikia esille julkisen keskustelun hahmona, joka on puhunut lukuisissa tilaisuuksissa ja haastateltu tiedotusvälineissä. Malikin ja Howkerin kirjoitukset ja esiintyminen julkisuudessa on myös inspiroinut käsikirjoittaja D.C. Moorea luomaan Not Safe For Work nimisen TV-sarjan, Channel 4:lle. === Työ tiedottajana === Vuoden 2017 aikana, Malik siirtyi tiedotustehtäviin yritysmaailmassa. Joulukuussa 2017, Malik nimitettiin Streamr -yrityksen tiedotuspäälliköksi. Streamr on sveitsiläinen, aikaisemmin suomalainen yritys, joka on joukkorahoittanut toimintaansa kryptovaluutalla. Streamr aikoo rakentaa sovelluskaupan reaaliaikaiselle sensoridatalle, joka yritys väittää olevan mahdollinen keino tuottaa liikevoittoa Internet of Things -laitteista eri ympäristöissä. == Lähteet == == Aiheesta muualla == * Shiv Malik Twitterissä * Shiv Malikin kirjoittajaprofiili The Guardianin verkkojulkaisussa Luokka:Vuonna 1981 syntyneet Luokka:Elävät henkilöt Luokka:Tiedottajat Luokka:Brittiläiset toimittajat
Nick Hopkins

Nick Hopkins on brittiläinen tutkiva journalisti, joka on parhaiten tunnettu kotimaassaan työstään sanomalehti The Guardianilla ja BBC:n Newsnight- ajankohtaisohjelmassa. == Ura == === Tutkiva journalismi === Nick Hopkins kuului The Guardianin tutkivan journalismin työryhmään vuonna 2013, kun Edward Snowdenin tietovuodot julkaistiin suurilta osin kyseisessä lehdessä. Tätä työtä ylistettiin Pulitzer-palkinnolla. Vuoden 2014 aikana Hopkins siirtyi BBC:n palvelukseen työskennelläkseen ajankohtaisohjelma Newsnightin parissa. Siirtyminen markkinoitiin BBC:n toimesta ja tässä yhteydessä annetun lausunnon yhteydessä Hopkins sanoi ihailleensa Newsnight-ohjelmaa koko uransa aikana. Hopkins palasi The Guardianiin tammikuussa 2016 toimittajan ja tutkivan journalismin johtajan rooliin. Pian paluun jälkeen lehti lopetti silloisen tutkivan journalismin työryhmänsä kehottaen työryhmän jäseniä etsimään muita tehtäviä lehden toimituksessa. Tammikuussa 2018 Hopkins on edelleen virassaan The Guardianin tutkivan journalismin johtajan roolissa. === Uran alkuvaiheet === BBC:n julkaistessa Hopkinsin palkkaamisen vuonna 2014, Hopkins kommentoi kaksi vuosikymmentä jatkunutta uraansa. Hän viittaa lausunnossaan sanomalehtiin Surrey Comet ja Wolverhampton Express & Star ensimmäisinä työpaikkoina. Vuonna 1994 hän siirtyi Daily Mailin toimittajaksi, missä hän eteni lehden New Yorkin kirjeenvaihtajaksi. Hopkinsin ensimmäinen, 16 vuotta kestänyt aika The Guardianilla alkoi 1998 ja päättyi 2014. Ensimmäisiin työtehtäviin kuuluivat kotimaan ja ulkomaan toimittajuudet, neljä vuotta rikostoimittajana, sekä kolme vuotta puolustus- ja turvallisuustoimittajana. Profiilissaan journalistielämänkertoja kokoavalla Muckrack-sivustolla, Hopkins mainitsee työkokemusta myös Yahoolla, The Irish Timesilla, AlterNetilla, CIO Todaylla, Teton Valley Newsilla ja Der Freitagilla. == Lähteet == == Aiheesta muualla == * Nick Hopkinsin kirjoittajaprofiili ja yhteystiedot The Guardianin verkkojulkaisulla * * BBC Newsnightin Youtube-soittolista Nick Hopkinsin työnäytteillä Luokka:Brittiläiset toimittajat Luokka:Syntymävuosi puuttuu Luokka:Elävät henkilöt
Alan Rusbridger

Alan Charles Rusbridger (s. 29. joulukuuta 1953) on brittiläinen journalisti, Lady Margaret Hallin rehtori Oxfordissa sekä sanomalehti The Guardianin aikaisempi päätoimittaja. Hän astui virkaan päätoimittajana, kun hänellä oli talon sisällä kokemusta toimittajana ja kolumnistina. Toukokuussa 2015 Rusbridger astui sivuun. Hänen seuraajansa oli Katharine Viner. Rusbridger on nykyään Reuters Institute for the Study of Journalismin puheenjohtaja. == Lähteet == Luokka:Brittiläiset rehtorit Luokka:Brittiläiset toimittajat Luokka:Vuonna 1953 syntyneet Luokka:Elävät henkilöt
Anapestinen dimetri

Anapestinen dimetri on antiikin kreikkalaisesta metriikasta peräisin oleva runomitta, jossa dimetrisäkeet koostuvat kahdesta anapestisestä metronista. Sitä käytettiin muun muassa kreikkalaisen tragedian kuoro-osuuksissa. Runomitan muunnelma on paroimiakos eli anapestinen katalektinen dimetri. == Kaava == Runomitan säkeen peruskaava on ( = lyhyt tavu, = pitkä tavu, = anceps eli lyhyt tai pitkä tavu): : Yksi anapestimetron on ja se koostuu poikkeuksellisesti yhden sijasta kahdesta anapestijalasta . Muiden kreikkalaisten runomittojen tapaan anapestinen dimetri on saanut nimensä siinä olevien metroneiden eikä jalkojen määrästä. Runomitassa kaksi lyhyttä tavua voidaan korvata yhdellä pitkällä ja yksi pitkä kahdella lyhyellä, millä anapestijaksoihin saadaan vaihtelua. Ajoittain säe voi koostua myös vain yhdestä metronista. == Esimerkki == Aiskhyloksen Persialaisten alku: : : : : : : :Aiskhylos: Persialaiset 1.1–7. :Tade men Persōn | tōn oikhomenōn :Hellad᾽ es aian | pista kaleitai, :kai tōn afneōn | kai polykhrysōn :hedranōn fylakes, | kata presbeian :hūs autos anaks | Kserksēs basileus :Dareiogenēs :heileto khōrās | eforeuein. : : : : : : : :Tämä joukko on Persian Uskolliset, :kuten kutsuvat ne jotka maastamme pois :ovat lähteneet retkelle Hellasta päin, :ylen rikkaan, kullasta kimaltavan :kuninkaallisen palatsin vartijat, :jotka herramme Kserkses, kuningas, :Dareioksen poika, on suvainnut :meidän ikämme kunniaa arvostaen :valita tämän valtion johtoon.Suomennos Maarit Kaimio. Teoksessa == Lähteet == Luokka:Kreikkalainen metriikka Luokka:Runomitat
Daktyylinen heksametri

Daktyylinen heksametri on antiikin kreikkalaisesta metriikasta peräisin oleva runomitta, jossa heksametrisäkeet koostuvat kuudesta daktyylisestä metronista. Daktyylistä heksametriä käytettiin sekä kreikkalaisessa että latinankielisessä kirjallisuudessa erityisesti eeppisessä ja didaktisessa runoudessa. Siksi sitä kutsutaan myös eeppiseksi runomitaksi. Tunnettuja daktyylisessä heksametrissä kirjoitettuja teoksia ovat muun muassa Homeroksen eepokset Ilias ja Odysseia, Hesiodoksen Jumalten synty ja Työt ja päivät, Vergiliuksen Aeneis ja Ovidiuksen Muodonmuutoksia. Kreikkalaisessa kirjallisuudessa daktyylisen heksametrin käyttö liittyi läheisesti yhteen homeerisen kreikan käytön kanssa. == Kaava == Runomitan säkeen peruskaava on ( = lyhyt tavu, = pitkä tavu, = anceps eli lyhyt tai pitkä tavu): : Daktyylisessä heksametrissä kahden lyhyen tavun yhdistelmä voidaan myös korvata yhdellä pitkällä tavulla neljässä ensimmäisessä metronissa, jotka voivat siis olla joko daktyyleja tai spondeita . Viides metron on aina daktyyli ja kuudes on aina spondee tai trokee (eli kyseessä on tarkasti ottaen daktyylinen katalektinen heksametri). Tämä vakioloppu tuo heksametriin sen heksametrimäisen rytmin. == Esimerkkejä == Esimerkki 1 Homeroksen Iliaan alku: : : : : : : :Homeros: Ilias I.1–7. Suomennos Otto Manninen. :mēnin a|eide the|a Pē|lēïade|ō Akhi|lēos :ūlomenēn, | hē myri’ A|khaiois | alge’ e|thēke, :pollas | d’ ifthi|mūs psy|khas Aϊ|di proï|apsen :hērō|ōn, au|tūs de he|lōria | teukhe ky|nessin :oiō|noisi te |pasi, Di|os d’ ete|leieto | būlē, :eks hū | dē ta | prōta di|astē|tēn eri|sante :Atreï|dēs te a|naks and|rōn kai | dios A|khilleus. : : : : : : : Suomennos samassa runomitassa: :Laulaos, | oi runo|tar, viha | Peleun | poian A|khilleun :turmio|kas, mi a|khaijeja | löi luke|mattomin | tuskin, :monta mi | Hadeen | luo väki|voipaa | sielua | syöksi :sankari|en, heist' | itses|tään teki | koirien | riistan, :lintujen | eineen | — Zeun sepä | täyttihe | neuvo ja | päätös, :kerta kun | ensis|tään sopu|rikkoon | Atreun | poika, :miesten | valtias, | riitau|tui sekä | aimo A|khilleus. : : : : : : : Esimerkki 2 Vergiliuksen Aeneiksen alku: :Arma vi|rumque ca|no, Tro|iae qui | primus ab | oris :Itali|am, fa|to profu|gus, La|viniaque | venit :litora, | multum il|le et ter|ris iac|tatus et | alto :vi supe|rum sae|vae memo|rem Iu|nonis ob | iram;Vergilius: Aeneis 1.1.1–4. Suomennos samassa runomitassa: :Taistelut | kerron ja | sen, mikä | mies pako|laisena | Troijan :mailtaan | Itali|aan tuli | kohtalon | tuomana | ensin, :paljon | kärsiä | sai ula|palla ja | maissa, kun | taivas :vaati ja | leppymä|tön oli | Junon | kauhea | kiukku.Suomennos Alpo Rönty. Teoksessa == Lähteet == Luokka:Kreikkalainen metriikka Luokka:Runomitat
Daktyylinen pentametri

Daktyylinen pentametri on antiikin kreikkalaisesta metriikasta peräisin oleva runomitta, jota esiintyy ennen kaikkea elegisen distikonin toisena säkeenä. Distikonissa ensimmäinen säe on daktyylisessä heksametrissä. Runomitan lukeminen pentametriksi on hämäävää, koska tarkkaan ottaen säkeessä ei toistu viittä samanlaista metronia, vaan kaksi 2,5 metronin mittaista jaksoa, mikä tekee säkeen kokonaispituudeksi pentametrin mukaiset viisi metronia. == Kaava == Runomitan säkeen peruskaava on ( = lyhyt tavu, = pitkä tavu): : Säkeen keskellä on diereesi eli sanaväli ja tauko, joka jakaa sen kahteen puoliskoon. Ensimmäisen puoliskon kahdessa ensimmäisessä metronissa daktyyli voi vaihtua spondeeksi. Jälkimmäinen puolisko pysyy aina samassa muodossa. Säkeen puolikkaat esiintyvät myös lyyrisessä runoudessa, jolloin ne tunnetaan nimellä hemiepes. == Lähteet == Luokka:Kreikkalainen metriikka Luokka:Runomitat
Eleginen distikon

Eleginen distikon (myös eleginen distikhon, elegiamitta, , ”kaksisäkeinen”) on antiikin kreikkalaisesta metriikasta peräisin oleva runomitta, jota käytettiin alun perin elegia- eli hautarunoudessa. Se koostuu distikonista eli säeparista, joista ensimmäinen säe on daktyylisessä heksametrissä ja toinen säe daktyylisessä pentametrissä. Elegiamittaa käytettiin elegian lisäksi myös muussa epigrammirunoudessa. Myöhemmin sitä käyttivät rakkausrunoudessa muun muassa Kallimakhos ja latinankielisen runouden puolella muun muassa Ovidius, Propertius ja Tibullus. == Kaava == Runomitan säeparin peruskaava on ( = lyhyt tavu, = pitkä tavu, = anceps eli lyhyt tai pitkä tavu): : : Säkeissä daktyylit voivat muuttua spondeiksi daktyylisen heksametrin ja pentametrin sääntöjen mukaisesti. Jälkimmäisessä säkeessä eli pentametrin keskellä on diereesi eli sanaväli ja tauko, joka jakaa sen kahteen puoliskoon. == Esimerkkejä == Simonideen nimiin laitettu epigrammi, joka oli kirjoitettu Thermopylain taistelussa vuonna 480 eaa. kaatuneiden spartalaisten muistoksi, on esimerkki lyhyestä hautaelegiasta:Suomennos Päivö Oksala. Teoksessa : :Herodotos: Historiateos 7.228.2. :ō ksein’, | angel|lein Lake|daimoni|ois hoti | tēde :keimetha | tois kei|nōn || rhēmasi | peithome|noi. : : :Vieras, | Spartaan | vie tämä | viesti: me | uinua | saamme :tässä ja | noudat|taa || käskyä | maan laki|en. Katkelma Tyrtaioksen elegiasta 6–7, joka tunnetaan Ateenalaisten laulun nimellä tehtynä sovituksena:Suomennos Päivö ja Teivas Oksala. Teoksessa : : [...] : : : :Tyrtaios: Elegia 6–7, säkeet 1–2, 29–32. Teoksessa Edmonds, J. M. (toim.): Elegy and Iambus, Volume I 1.2.. :tethname|nai gar | kalon e|ni proma|khoisi pe|sonta :andr᾽ aga|thon peri | hē || patridi | marname|non. [...] :andrasi | men thē|ētos i|dein, era|tos de gy|naiksin, :zōos e|ōn, kalos | d᾽ || en proma|khoisi pe|sōn. :alla tis | eu dia|bas mene|tō posin | amfote|roisin :stēri|khtheis epi | gēs, || kheilos o|dūsi da|kōn. :Sankari|mielin | kaunis on | kuolla | joukkosi | eessä, :taistoon | turvana | maan || kaatua | kansasi | vuoks. [...] :Urho on | kaunis | katsoa | naisten ja | miehien | uljas, :kaunis kun | kuoloon | käy || sankari|kunnian | saa. :Nyt lujin | polvin | taas joka | mies jalat | painaen | maahan :seisköön | paikal|laan, || hammasta | purtava | on! Ovidiuksen Rakastamisen taidon alku (suomennos proosamuodossa): :Siquis in | hoc ar|tem popu|lo non | novit a|mandi, :Hoc legat | et lec|to || carmine | doctus a|met. :Arte ci|tae velo|que ra|tes re|moque mo|ventur, :Arte le|ves cur|rus: || arte re|gendus a|mor.Ovidius: Rakastamisen taito 1.1–4. :Jos teidän joukossanne, roomalaiset, on joku joka ei hallitse rakastamisen taitoa, :lukekoon hän runoni, jotta lukemastaan viisastuneena oppisi rakastamaan. :Taidolla purjehditaan ja soudetaan nopeita pursia, :taidolla liikutellaan keveitä rattaita – taidolla on siis rakkauttakin ohjattava.Suomennos Seppo Heikinheimo. Teoksessa == Lähteet == Luokka:Kreikkalainen metriikka Luokka:Runomitat
Ithyfallikos

Ithyfallikos ( < , ”erektiossa oleva fallos”, ) on runomitta, joka on peräisin antiikin kreikkalaisesta metriikasta. Se on saanut nimensä siitä, että sitä käytettiin alun perin hymneissä, joita laulettiin Bakkhokselle omistetuissa juhlissa falloksia kannettaessa. Ithyfallinen säe koostuu kolmesta trokeejalasta, toisin sanoen se on trokeinen tripodia. Sen kaava on ( = lyhyt tavu, = pitkä tavu, = anceps eli lyhyt tai pitkä tavu): : Roomalaisessa runoudessa ithyfallikosta käytti erityisesti Plautus. == Lähteet == Luokka:Kreikkalainen metriikka Luokka:Runomitat
Jambinen tetrametri

Jambinen tetrametri on antiikin kreikkalaisesta metriikasta peräisin oleva runomitta, jossa tetrametrisäkeet koostuvat neljästä jambisesta metronista. Sitä käytettiin muun muassa komedioiden dialogiosuuksissa. Runomitassa säkeet ovat yleensä katalektisiä, jolloin kyseessä on jambinen katalektinen tetrametri. Latinankielisessä komediassa mitta tunnetaan nimellä jambinen septenaari. == Kaava == Runomitan säkeen katalektisen muodon peruskaava on ( = lyhyt tavu, = pitkä tavu, = anceps eli lyhyt tai pitkä tavu): : Yksi jambimetron on ja se koostuu kahdesta jambijalasta . == Esimerkki == Aristofaneen komediasta Pilvet: : : : : : : :Aristofanes: Pilvet 1399–1405. Suomennos V. Arti. :hōs hēdy kai|nois pragmasin || kai deksiois | homilein, :kai tōn kathes|tōtōn nomōn || hyperfronein | dynasthai. :egō gar hote | men hippikē || ton nūn monē | proseikhon, :ūd’ an tri’ ei|pein rhēmath’ hoi|os t’ ēn prin eks|amartein· :nyni d’ epei|dē m’ hūtosi || tūtōn epau|sen autos, :gnōmais de lep|tais kai logois || ksyneimi kai | merimnais, :oimai dida|ksein hōs dikai|on ton patera | kolazein. : : : : : : : :On mainio|ta, että hän, | ken uuden a|jan aatteet :näin hallitsee, | on yläpuol|la vanhain har|haluuloin. :Kun kilpa-a|johevosi|a harrastin | vain ennen, :niin tuskin sa|naa kolmea | sain kohdallen|sa käymään. :Vaan nyt, kun i|sä heittämään | mun saatti moi|set hommat, :kun oppinut | oon hienot aat|teet, kunnon kie|lenkäytön, :niin aion teil|le todistaa, | ett' isäänsä | saa pieksää. == Lähteet == Luokka:Kreikkalainen metriikka Luokka:Runomitat
Jambinen trimetri

Jambinen trimetri on antiikin kreikkalaisesta metriikasta peräisin oleva runomitta, jossa trimetrisäkeet koostuvat kolmesta jambisesta metronista. Jambista trimetriä käytettiin erityisesti kreikkalaisten näytelmien dialogiosuuksissa. == Kaava == Runomitan säkeen peruskaava on ( = lyhyt tavu, = pitkä tavu, = anceps eli lyhyt tai pitkä tavu): : Yksi jambimetron on ja se koostuu kahdesta jambijalasta . Säkeen ensimmäisessä ja toisessa metronissa joku pitkistä tavuista voidaan korvata kahdella lyhyellä, jolloin nämä metronit voivat olla peruskaavan lisäksi myös seuraavien variaatioiden mukaisia: : : : Joskus, kuten erisnimen sovittamiseksi runomittaan, myös alun anceps-tavu voidaan korvata kahdella lyhyellä tavulla: : == Esimerkki == Aiskhyloksen Persialaisista, katkelma Salamiin meritaistelun kuvauksesta: : : : : : : : : : : :Aiskhylos: Persialaiset 395–405. :salpinks d᾽ au|tē pant᾽ ekein᾽ | epeflegen. :euthys de kō|pēs rhothiados | ksynembolē :epaisan hal|mēn brykhion ek | keleumatos, :thoōs de pan|tes ēsan ek|faneis idein. :to deksion | men prōton eu|taktōs keras :hēgeito kos|mō, deuteron | d᾽ ho pas stolos :epeksekhō|rei, kai parēn | homū klyein :pollēn boēn, | ‘ō paides Hel|lēnōn ite, :eleutherū|te patrid᾽, eleu|therūte de :paidas, gynai|kas, theōn te pat|rōōn hedē, :thēkas te progo|nōn: nyn hyper | pantōn agōn.’ : : : : : : : : : : : :Ja niin leimah|ti sieltä tor|ven toitotus; :yht'aikaa ko|hisevat ai|rot iskivät :suolaiseen, sy|vään mereen, käs|kyn kuultuaan, :ja kohta lai|vat saattoi näh|dä selvästi. :Oikea sii|pi johti muo|dostelmana, :hyvässä jär|jestyksessä, | ja laivaston :pääjoukko seu|rasi. Ja koh|ta kantautui :valtaisa huu|to: ”Hellaan lap|set, eteenpäin! :Vapauden täh|den, isänmaam|me vapauden, :lastemme, vai|mojemme, i|säin hautojen :ja jumaltem|me temppelei|den puolesta! :Nyt määrää koh|talomme tä|mä kamppailu.Suomennos Maarit Kaimio. Teoksessa == Lähteet == Luokka:Kreikkalainen metriikka Luokka:Runomitat
Paroimiakos

Paroimiakos (, ) eli anapestinen katalektinen dimetri on antiikin kreikkalaisesta metriikasta peräisin oleva runomitta, jossa dimetrisäkeet koostuvat kahdesta anapestisestä metronista. Säe on katalektinen eli lopusta vajaa, mikä erottaa sen anapestisestä dimetristä. Paroimiakos esiintyy usein pidemmän anapestijakson lopussa. == Kaava == Runomitan säkeen peruskaava on ( = lyhyt tavu, = pitkä tavu, = anceps eli lyhyt tai pitkä tavu): : == Esimerkki == Muinaiskreikkalainen sanonta: : :mega to stoma tū | eniautū :”(Yhdenkin) vuoden suu on suuri” == Lähteet == Luokka:Kreikkalainen metriikka Luokka:Runomitat
Prosodiakos

Prosodiakos (, ) on runomitta, joka on peräisin antiikin kreikkalaisesta metriikasta. Sen kaava on ( = lyhyt tavu, = pitkä tavu, = anceps eli lyhyt tai pitkä tavu): : tai : == Lähteet == Luokka:Kreikkalainen metriikka Luokka:Runomitat
Trokeinen tetrametri

Trokeinen tetrametri (myös trokeeinen tetrametri) on antiikin kreikkalaisesta metriikasta peräisin oleva runomitta, jossa tetrametrisäkeet koostuvat neljästä trokeisesta metronista. Sitä käytettiin kreikkalaisessa näytelmäkirjallisuudessa, erityisesti komediassa mutta myös tragediassa, ajoittain jambin ohella. Aristoteleen mukaan se oli näytelmien dialogiosuuksien alkuperäinen runomitta.Aristoteles: Runousoppi 1449a21. Runomitassa säkeet ovat yleensä katalektisiä, jolloin kyseessä on trokeinen katalektinen tetrametri. Latinankielisessä komediassa mitta tunnetaan nimellä trokeinen septenaari. Itämerensuomalaisessa runoudessa kalevalamitta eli nelipolvinen trokee vastaa trokeeista tetrametriä. == Kaava == Runomitan katalektisen säkeen peruskaava on ( = lyhyt tavu, = pitkä tavu, = anceps eli lyhyt tai pitkä tavu): : Yksi trokeemetron on ja se koostuu kahdesta trokeejalasta . == Esimerkki == Aristofaneen komedian Pilvet parabasiksesta, jossa kuoron johtaja puhuu suoraan yleisölle: : : : : :Aristofanes: Pilvet 607–611. Suomennos V. Arti. :hēnikh’ hēmeis | deur’ aformas|thai pareskeu|asmetha, :hē selēnē | syntykhūs’ hē|min epestei|len frasai, :prōta men khai|rein Athēnai|oisi kai tois | ksymmakhois· :eita thymai|nein efaske· || deina gar pe|ponthenai :ōfelūs’ hy|mas hapantas, || ū logois all’ | emfanōs. : : : : : :Kun me tänne | tullaksemme | laittauduimme | lähtöhön :saapui Kuutar, | pyysi meitä | tuomaan teille | viestin tään: :Tervehtii A|teenan kansaa | hän, ja liitto|laisia, :vaan on teille | kiukuissansa: | ootte kiittä|mättömät :vaikka teitä | hyödyttää hän | töin, ei sanoin | yksistään. == Lähteet == Luokka:Kreikkalainen metriikka Luokka:Runomitat
Amfibrakhys

Amfibrakhys (, ”kummaltakin puolelta lyhyt”; ) on metron, joka on peräisin antiikin kreikkalaisesta metriikasta. Se koostuu yhdestä pitkästä tavusta, jonka kummallakin puolella on lyhyt tavu, eli sen kaava on ( = lyhyt tavu, = pitkä tavu): : Amfibrakhys on antiikin runoudessa harvinainen sekä itsenäisenä yksikkönä että pidempinä jaksoina. Sitä on käytetty jonkin verran nykyrunoudessa. == Lähteet == Luokka:Kreikkalainen metriikka Luokka:Runojalat
Bacchaeus

Bacchaeus (myös bacchius, bakkhinen mitta, tai ) on metron, joka on peräisin antiikin kreikkalaisesta metriikasta. Metron on saanut nimensä siitä, että sitä käytettiin erityisesti hymneissä Bakkhokselle. Roomalaisessa runoudessa runomittaa käytti erityisesti Plautus. == Kaava == Metronin kaava on ( = lyhyt tavu, = pitkä tavu): : == Bacchaeusmittoja == Kreikkalaisen ja roomalaisen runouden bacchaeusmittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu): Bakkhinen dipodia (ba2) eli bakkhinen dimetri (bad) :Säe koostuu kahdesta bakkhisesta metronista. : Bakkhinen tripodia (ba3) :Säe koostuu kolmesta bakkhisesta metronista. : Bakkhinen katalektinen tripodia (ba3c) :Säe koostuu kolmesta bakkhisesta metronista, joista viimeinen on katalektinen. : Bakkhinen kvaternaari (ba4) eli bakkhinen tetrametri :Säe koostuu neljästä bakkhisesta metronista. : Bakkhinen senaari (ba6) :Säe koostuu kuudesta bakkhisesta metronista. : Bakkhinen kolon (bac) :Käytetään usein yhdessä muiden bakkhisten mittojen kanssa. : tai == Lähteet == Luokka:Kreikkalainen metriikka Luokka:Runojalat
Creticus

Creticus (, , ”kreetalainen”) on metron, joka on peräisin antiikin kreikkalaisesta metriikasta. Metron on saanut nimensä siitä, että sitä käytti ensimmäisenä kreetalainen Thaletas 600-luvulla eaa. == Kaava == Metronin kaava on ( = lyhyt tavu, = pitkä tavu): : == Kreetalaisia mittoja == Kreikkalaisen ja roomalaisen runouden kreetalaisia mittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu): Kreetalainen dipodia (cr2) eli kreetalainen dimetri (crd) :Säe koostuu kahdesta kreetalaisesta metronista. : Kreetalainen tripodia (cr3) :Säe koostuu kolmesta kreetalaisesta metronista. : Kreetalainen kvaternaari (cr4) eli kreetalainen tetrametri :Säe koostuu neljästä kreetalaisesta metronista. : Kreetalainen kolon (crc) : == Lähteet == Luokka:Kreikkalainen metriikka Luokka:Runojalat
Kataleksis

Kataleksis (, ”lopetus”, ”lopputavu”) on kreikkalaisen metriikan käsite, joka viittaa metronin tai runosäkeen viimeiseen tavuun ja sen käsittelyyn eri runomitoissa. Katalektinen () metron tai säe on sellainen, jossa viimeinen tavu on korvattu tauolla, toisin sanoen se on lopusta vajaa. Esimerkiksi daktyylinen heksametri, jambinen tetrametri ja trokeinen tetrametri esiintyvät kreikkalaisessa runoudessa yleensä katalektisessä muodossa. Sellainen metron tai runosäe, jossa ei ole kataleksistä eli joka on täydellinen, on akatalektinen (). Jos säkeen lopussa on ylimääräinen tavu, se on hyperkatalektinen (). == Esimerkki == Trokeisen katalektisen tetrametrin kaava on ( = lyhyt tavu, = pitkä tavu, = anceps eli lyhyt tai pitkä tavu): : Trokeisen akatalektisen tetrametrin kaava puolestaan on: : == Lähteet == Luokka:Kreikkalainen metriikka
Khoriambi

Khoriambi (korijambi, , ) on nelitavuinen metron, joka on peräisin antiikin kreikkalaisesta metriikasta. Se muodostuu yhdestä trokeesta ja yhdestä jambista, ja sen kaava on ( = pitkä tavu, = lyhyt tavu): : Khoriambi on ytimenä useimmissa aiolialaisen lyriikan säkeissä, ja eri runoilijoilla niitä laajennetaan alusta ja lopusta eri tavoilla. == Lähteet == Luokka:Kreikkalainen metriikka Luokka:Runojalat
Spondee

Spondee (, ) on runojalka ja metron, joka on peräisin antiikin kreikkalaisesta metriikasta. Se koostuu kahdesta pitkästä (, longum) tavusta, eli sen kaava on: : Spondeeta esiintyy runomitoissa erityisesti ( = lyhyt tavu, brevis) daktyylimetroneiden ja anapestijalkojen korvaajana, sekä daktyylisessä katalektisessä heksametrissä paitsi daktyylien paikalla myös viimeisenä metronina yhdessä trokeen kanssa. Heksametrisäe voi enimmillään koostua lähes pelkästään spondeemetroneista viidettä metronia lukuun ottamatta: : Metron on saanut nimensä siitä, että sitä käytettiin alun perin juomauhrien () yhteydessä esitetyssä musiikissa. == Lähteet == Luokka:Kreikkalainen metriikka Luokka:Runojalat
Tribrakhys

Tribrakhys (, ”kolme lyhyttä”; ) on metron, joka on peräisin antiikin kreikkalaisesta metriikasta. Se koostuu kolmesta lyhyestä tavusta, eli sen kaava on ( = lyhyt tavu): : == Lähteet == Luokka:Kreikkalainen metriikka Luokka:Runojalat
Dead Cities, Red Seas & Lost Ghosts

__NOTOC__ Dead Cities, Red Seas & Lost Ghosts on ranskalaisen elektronista musiikkia tuottavan duo M83:n toinen studioalbumi, jonka julkaisi Gooom Disques 14. huhtikuuta 2003. Taiteilija Justine Kurland maalasi albumin kansikuvan. Albumi ottaa vaikutteita shoegazesta.Genius: M83 - Dead Cities, Red Seas & Lost Ghosts Kappaletta "Gone" käytettiin vuonna 2015 ilmestyneen Mr. Robot -televisiosarjan soundtrackissa.Leo Sigh: Listen to M83’s ‘Gone’ From Mr. Robot – An Emotional Extravaganza (17.8.2015) == Kappaleet == # # # # # # # # # # # # # (hidden track) # (hidden track) == Arvostelut == * Metacritic: 86/100 Metacritic: Dead Cities, Red Seas & Lost Ghosts -albumin metascore * Pitchfork: 9.2/10 Pitchfork: Dead Cities, Red Seas & Lost Ghosts -albumin levyarvostelu == Lähteet == == Aiheesta muualla == * Dead Cities, Red Seas & Lost Ghosts Discogsissa Luokka:Ranskalaiset elektronisen musiikin albumit Luokka:Vuoden 2003 albumit
Saksan kansalliskokous

Saksan kansalliskokous voi tarkoittaa seuraavia historiallisia edustajakokouksia: *Frankfurtin kansalliskokous vuosina 1848–1849 *Weimarin kansalliskokous vuosina 1919–1920 ==Muita== *Parlamentaarinen neuvosto (Parlamentarischer Rat), Bonnissa vuonna 1949 kokoontunut perustuslakia säätävä kansalliskokous
Kendji

__NOTOC__ Kendji on ranskalaisen laulaja Kendji Girac’n ensimmäinen albumi. Se julkaistiin 8. syyskuuta 2014. == Kappaleet == # Color Gitano # Andalouse # Mon univers # Viens chez nous1 # Cool # Mi amor # Avec toi # Baila amigo # Je m'abandonne # Gentleman (feat. Marine Basset) # Au sommet # Elle m'a aimé # Bella # Conmigo # Les richesses du cœur # One Last Time (feat. Ariana Grande) Luokka:Vuoden 2014 esikoisalbumit Luokka:Ranskalaiset popalbumit
Simonetta Puccini

Simonetta Puccini (2. kesäkuuta 1929 – 16. joulukuuta 2017) oli italialaisen säveltäjän Giacomo Puccinin pojantytär ja ainoa tunnustettu jälkeläinen. Signora Puccini oli Giacomo Puccinin kaikenlaisten asioiden hyväntahdonlähettiläs. == Elämä ja Puccinin muiston vaaliminen == Simonetta Puccini syntyi Pisassa Giacomo Puccinin ainoa pojan Antonion ja Giuseppina Giurumellon suhteesta. Antonio meni myöhemmin naimisiin milanolaisen paronittaren Rita dell’Annan kanssa, ja heidän avioliittonsa oli lapseton. Antonio Puccini ei koskaan tunnustanut lastaan mutta Rita maksoi Simonettan opiskelun yliopistoon asti ja kertoi tavatess asioita säveltäjäisoisästään. Antonio Puccinin ja Rita dell’Annan kuotua Simonetta Puccini aloitti oikeustaistelun Puccinin nimestä ja omaisuudesta. Italian korkeimman siviilioikeuden (Corte suprema di cassazione) päätöksellä 1980 Simonetta sai oikeuden käyttää Puccini-nimeä ja sai osan Puccinin kiinteistöistä (Torre del Lagon ja Luccan asunnot). thumb|left|Villa Museo Giacomo Puccini, Torre del Lago Puccini. Simonetta Puccini omistautui Giacomo Puccinin elämäntyön säilyttäjäksi. Milanoon perustettiin 1979 Istituto di Studi Pucciniani (Puccini tutkimuksen instituutti) ja kiinteistöjen kunnostukseen ja ylläpitoon luotiin yhdistys Amici delle Case di Giacomo Puccini (Giacomo Puccinin kiinteistöjen ystävät) 1996 sekä La Fondazione Simonetta Puccini (Simonetta Puccinin säätiö) 2005. Signora Puccini oli hyvin usein Giacomo Puccinin kotimuseossa ottamassa vastaan museokävijöitä. Museon näyttelytiloissa oli monenlaisia Giacomo Pucciniin liittyviä näyttelyitä. Simonetta Puccini julkaisi useita Giacomo Puccinin kirjeitä sekä kirjan William Weawerin kanssa. Vuosittain Puccinin kuolinpäivänä oli säveltäjälle oma muistomessu ja -tilaisuus. Maestron haudalla kotimuseossa oli aina tuoreita kukka. Simonetta Puccinin haudattiin 20. joulukuuta 2017 Viareggion Chiesa di Don Boscossa. Muistotilaisuudessa jousikvartetti soitti hänen lempikappaleensa, Giacomo Puccinin säveltämän Crisantemin. Simonetta Puccinin tuhkauurna sijoitetaan Villa Museo Giacomo Puccinin marmorihautaan isoisänsä viereen. == Simonetta Puccini ja Suomi == Simonetta Puccini kävi kaksi kertaa Suomessa. Ensimmäisellä kerralla hän seurasi MatkaKalevan tuottamaa Le Villi -ooppera Suomen ensi-esitystä M/S Silja Europalla 2000 ja toisen kerran 2005, jolloin hän seurasi Suomen Kansallisoopperassa niinikään Edgar -oopperan Suomen ensi- esitystä. Matkojen aikana hän solmi suhteet Ainolaan ja tuloksena oli Jean Sibeliuksen 150 -juhlavuonna 2015 Puccini festivaaleilla konsertti Due nature a confronto, jonka viulistina oli Satu Jalas. ==Kirjallisuus== * . * . * . * . * . * . ==Lähteet== Luokka:Italialaiset henkilöt Luokka:Vuonna 1929 syntyneet Luokka:Vuonna 2017 kuolleet Luokka:Kulttuurielämän vaikuttajat
Dee Dee Sharp

Dee Dee Sharp (synt. Dione LaRue, 9. syyskuuta 1945) on yhdysvaltalainen rhythm and blues -laulaja, joka aloitti äänitysuransa taustalaulajana vuonna 1961. ==Diskografia== ===Studioalbumit=== *It’s Mashed Potato Time (1962) *Songs of Faith (1962) *Down to Earth (Chubby Checkerin kanssa) (1962) *Do the Bird (1963) *Down Memory Lane (1963) *Happy Bout the Whole Thing (1975) *What Color Is Love (nimellä Dee Dee Sharp Gamble, Kenneth Gamblen kanssa) (1977) *Dee Dee (1980) ===Kokoelma-albumit=== *18 Golden Hits (1963) *All the Hits (1963) *Biggest Hits (1963) *Best of Dee Dee Sharp 1962–1966 (2005) *Sharp Goes Wild (2006) ==Lähteet== Luokka:Elävät henkilöt Luokka:Vuonna 1945 syntyneet Luokka:Yhdysvaltalaiset laulajat Luokka:Yhdysvaltalaiset rhythm and blues -muusikot Luokka:Yhdysvaltalaiset soullaulajat
Rivaz

Rivaz on kunta Sveitsissä Vaud’n kantonissa. Siellä oli vuoden 2016 lopulla 358 vakinaista asukasta. Kunta on pinta-alaltaan Sveitsin pienin, 29 hehtaaria. == Sijainti == Rivaz sijaitsee Genevenjärven pohjoisrannalla. Rivazin kylä sijaitsee 15 kilometriä Lausannesta itään ja 10 kilometriä Montreux’sta luoteeseen. == Historiaa == Rivaz on ollut asuttua aluetta roomalaisten aikaan. Alueen halki virtaavassa Forestayjoessa oli mylly vuodesta 1420 vuoteen 2005. Joessa on ollut vesivoimalaitos vuodesta 2014Swisstopo, Theme Energie – Wasserkraft – Statistik Wasserkraft (Teemakartta: energia – vesivoima – tilastot), viitattu 30.1.2018. == Talous == Rivazin alueesta kaksi kolmannesta (20 hehtaaria) on viininviljelyaluetta. Työpaikoista 72 prosenttia liittyi vuonna 2005 maanviljelyyn. Rivaz on osa Lavaux’n maailmanperintökohdetta. == Liikenne == SBB:n rautatie Lausanne–Brig kulkee Rivazin halki, aivan Genevenjärven rannassa. Radan varrella on Rivazin asema. Myös valtatie 9 seurailee järven rantaa. Moottoritie A9 ja Vevey–Puidoux-rautatie ohittavat Rivazin pohjoispuolitse. == Lähteet == * === Viitteet === == Aiheesta muualla == 2009-08-27 Lake Geneva 415.JPG|Rivazin ja Chebrez’n kylät Genevenjärveltä nähtynä. 2012-08-12 10-10-10 Switzerland Canton de Vaud Rivaz.JPG|Viinitarhat hallitsevat Rivazin maisemaa. FFS Re 460061-5 Rivaz 190509 CIS125 LEMANO GE-MICL.jpg|Geneve–Milano-juna kulkee Rivazin halki. Moulins de Rivaz, par Jean-Antoine Linck, huile sur toile, fin XVIIIIe siècle.jpg|Vanha mylly Forestayjoen alajuoksulla. Luokka:Vaud’n kunnat
Suodenniemi (kylä)

Suodenniemi on maarekisterikylä Suodenniemellä Sastamalan kaupungissa Pirkanmaalla. Kylän maa-ala alkaa Suodenniemen keskustan länsipuolelta Kirkkojärven länsirannalta ja kulkee kapena kaistaleena murroslaaksoa pitkin länteen Porin rajalle saakka. Pohjoisessa kylä rajoittuu Kittilän kylän ulkopalstoihin ja etelässä Pajuniemen kylään. Suodenniemen ryhmäkylää kutsutaan toisinaan myös nimellä Soila. == Suodenniemen nimen alkuperä == Nimeä lienee käytetty ensin niemestä, jossa Suodenniemen kylä nykyisin on, vaikka siitä ei ole säilynyt tietoa. Vanhankirkonlahden rannalla olevasta kylästä, jonka virallisena nimenä on edelleen Suodenniemi, käytetään puheessa nimeä Soila. Heikki Ojansuun ja Pertti Virtarannan tulkinnan mukaan nimen Suodenniemi alkuosa on suo-sanan muoto. Satoja vuosia sitten paikkakunnan murteeseen on kuulunut sentyyppisiä monikon genetiivimuotoja, jotka yleiskielistettyinä olisivat maa : maaden (murteessa maaren, maalen, aikaisemmin maaδen), suo : suoden jne. Muodot soitten, maitten jne. olivat jo 1800-luvulla syrjäyttäneet ne, mutta pois käytöstä jääneet vanhat muodot ovat kiteytyneet joihinkin paikannimiin. Esim. Laviassa oleva Suodenjärvi (nykyisin kuivattu järvi) on saanut nimensä soisuudestaan. Myös nimi Soila voi pohjautua sanaan suo. Tienoo ei kuitenkaan ole erityisen soista. Koska vanhassa murteessa nykyiset Suoden-alkuiset nimet on sanottu Sualen-, Suodenniemen nimen taustalla voi olla myös sana suoli. Kylään tulee oja Suodenjärvestä, jonka muoto on suolimaisen pitkä ja kapea. Järvennimi on voinutkin alkujaan sisältää sanan suoli. Silloin se olisi rypään kantanimi. Nimestä *Suolijärvi, *Suolenjärvi, *Suoli, *Koiransuoli tms. olisi saatu ensin ojannimi *Suolenjoki tms. ja siitä niemennimi. Nimien alkuosa olisi yhdistetty sanaan suo vasta myöhemmin. == Suodenniemen kylän historiaa == Suodenniemen kylä on yksi entisen Suodenniemen kunnan yhdeksästä keskiaikaisesta kylästä. Sinne rakennettiin Suodenniemen ja Lavian pitäjien yhteinen saarnahuone vuonna 1685. Suodenniemen kylä säilyi pitäjän keskustaajamana aina 1900-luvulle saakka, jolloin taajama siirtyi nykyiselle paikalleen Kittilän ja Pohjakylän kylien alueelle. Suodenniemen kylässä on perinteisesti sijainnut kolme maakirjataloa, Kiiso (RNo 1), Luuki (RNo 2) ja Pösö (RNo 3). Näistä Luuki oli Ruotsin vallan aikana pitkään Kuninkaallisen Porin jalkaväkirykmentin pataljoonansaarnaajan virkatalona. Sisällissodan aikana maaliskuussa 1918 Suodenniemen kylän alueella käytiin kiivaita taisteluita pitäjää puolustaneiden punaisten ja sinne hyökänneiden valkoisten välillä. Valkoisia johtanut majuri Eugene Schönberg kaatui kylän alueella. Suodenniemen kylässä on edelleen punaisten kaivamien poteroiden jäänteitä. == Suodenniemen kylä tänään == Suodenniemen kyläalueen läpi kulkee seututie 259 ja Suodenjärven vesistö, joka on pieni alueellinen vedenjakaja. Suodenniemen alueella on Suodenniemen vanha hautausmaa ja entisen kirkon paikka. Kylän asutus on keskittynyt kylän itäosaan lähelle Suodenniemen keskustaa. == Aiheesta muualla == * Suodenniemen kylä Suodenniemen Topoteekissa ==Lähteet== Luokka:Suodenniemen kylät
Villeneuve (Sveitsi)

Villeneuve on kunta Sveitsissä Vaud’n kantonissa. Siellä oli vuoden 2016 lopulla 5 573 vakinaista asukasta. Villeneuve on ollut kaupunki vuodesta 1214 . == Sijainti == Villeneuve sijaitsee Genevenjärven kaakkoisrannalla viitisen kilometriä Montreux’sta etelään. == Liikenne == SBB:n rautatie Lausanne–Brig kulkee Villeneuven halki. Moottoritie A9 ohittaa Villeneuven kaupungin itäpuolelta. == Lähteet == * === Viitteet === == Aiheesta muualla == Luokka:Vaud’n kunnat
Opus (äänenpakkaus)

Opus on häviöllinen, lisenssimaksuton ja avoin äänenpakkausmenetelmä, jonka on kehittänyt Xiph.org -säätiö ja standardoinut IETF. Se on esitetty vuonna 2012. == Ominaisuudet == Opus on suunniteltu toimimaan tehokkaasti sekä puheen ja muiden yleisten äänisovellusten kanssa. Samalla se on suunniteltu reaaliaikaisen viestinnän vaatimaa pientä viivettä varten. Formaatti on toteutettu tavalla, joka mahdollistaa sen käytön hitaissa sulautetuissa järjestelmissä. Opus korvaa avoimet Vorbis ja Speex-formaatit. Sokkotestit ovat vahvistaneet Opuksen tuottavan parempaa äänenlaatua alhaisilla tiedonsiirtonopeuksilla, kuin mikään muu formaatti, mukaan lukien MP3, AAC ja HE-AAC. Opus on vapaasti saatava määrittely, joka on julkaistu BSD-lisenssillä ja kaikki formaattia koskevat patentit ovat lisensoituja maksuttomasti. == Esimerkkejä tuetuista alustoista == Opus on IETF:n vuonna 2012 esittämä standardi, joka muutaman vuoden sisällä sai laajaa tukea eri alustoilla ja sovelluksissa. === Verkkoselaimet === Opuksen roolia osana WebRTC -rajapintaa selittänee koodekin laaja tuki verrattuna aikaisempaan avoimeen Vorbis- formaattiin. Sekä Mozilla Firefox että Google Chrome tukevat formaattia. Googlen selaimen pohjana toimiva Chromium sekä muut Chromiumin Blink- moottoriin pohjautuvat selaimet, kuten Opera, tukevat Opusta. Microsoftin vanha selaintuote Internet Explorer ei suoraan tue Opusta, toisin kuin yhtiön uudempi selain Edge. Applen Safari-selain tukee Opusta, alkaen vuonna 2017 julkaistuista iOS 11 ja MacOS High Sierra -käyttöjärjestelmistä. Pelkästään Youtuben WebM-tuen myötä suuri osa web-käyttäjistä käyttää Opusta päivittäin. === IP-puhe === Monet SIP-asiakasohjelmat ja muut VoIP-järjestelmät käyttävät Opusta puheluiden äänen välittämiseen. Näihin kuuluvat muun muassa Acrobis Softphone, Bria X-Lite, CSipSimple (lisukkeen avulla), Empathy (GStreamerin kautta), Jitsi, Tuenti, Line2, Linphone, Phoner ja PhonerLite, Mumble, Skype, Discord sekä TeamSpeak 3. Myös Sony PlayStation hyödyntää Opusta. == Liittyvät standardit == * : Ogg Media Types * : Definition of the Opus Audio Codec * : Ogg Encapsulation for the Opus Audio Codec * : Updates to the Opus Audio Codec * : Ambisonics in an Ogg Opus Container == Lähteet == == Aiheesta muualla == Luokka:Tiedostomuodot Luokka:Koodausmenetelmät Luokka:Äänitiedostomuodot
Kolmas tila (kasvatustiede)

Kolmas tila tarkoittaa kulttuurista välitilaa, jossa kasvavat monikulttuurisesta perheestä tulevat lapset ja nuoret. Kolmannella tilalla viitataan useimmiten kielelliseen kehitykseen ja lukutaidon oppimiseen vaikuttavana tekijänä. Kolmas tila on kasvatustieteen käsite. Päivä Jokinen: Lukemaan oppijan kolmas tila. pro gradu (2011) Mediakasvatus.fi 22.7.2014 ==Lähteet== Luokka:Kasvatustiede
Kolmas tila

Kolmas tila on useiden tieteen- ja kulttuurinalojen käsite: * kolmas tila, kasvatustiede * kolmas tila, kuvataide * kolmas tila, filosofia * kolmas tila, kirurgia
Maastohiihto talviolympialaisissa 1984

Maastohiihdossa oli vuoden 1984 talviolympialaisissa ohjelmassa kahdeksan kilpailutapahtumaa, joista neljä miesten ja neljä naisten tapahtumaa. Menestynein maastohiihtomaa oli Suomi. Menestynein urheilija oli Suomen Marja- Liisa Hämäläinen, joka voitti olympiakultaa kaikilla kolmella naisten henkilökohtaisella matkalla. Uutena kilpailutapahtumana mukaan oli otettu naisten 20 kilometrin hiihto. == Mitalit == == Lähteet == *
Maastohiihto talviolympialaisissa 1988

Maastohiihdossa oli vuoden 1988 talviolympialaisissa ohjelmassa kahdeksan kilpailutapahtumaa, joista neljä miesten ja neljä naisten tapahtumaa. Menestynein maastohiihtomaa oli Neuvostoliitto. == Mitalit == == Lähteet == *